CELEX: 31986R1625
Language: el
Date: 1986-05-06 00:00:00
Title: Κανονισμός (ΕΟΚ) αριθ. 1625/86 του Συμβουλίου της 6ης Μαΐου 1986 για την τροποποίηση του κανονισμού (ΕΟΚ) αριθ. 355/79 περί των γενικών κανόνων για την περιγραφή και την παρουσίαση οίνων και γλευκών σταφυλής

Avis juridique important

|

31986R1625

Κανονισμός (ΕΟΚ) αριθ. 1625/86 του Συμβουλίου της 6ης Μαΐου 1986 για την τροποποίηση του κανονισμού (ΕΟΚ) αριθ. 355/79 περί των γενικών κανόνων για την περιγραφή και την παρουσίαση οίνων και γλευκών σταφυλής  

Επίσημη Εφημερίδα αριθ. L 144 της 29/05/1986 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 1625/86 ΤΟΥ ΣΥΜΒΟΥΛΙΟΥ  της 6ης Μαΐου 1986  για την τροποποίηση του κανονισμού (ΕΟΚ) αριθ. 355/79 περί των γενικών κανόνων για την περιγραφή και την παρουσίαση οίνων και γλευκών σταφυλής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 54 παράγραφος 1,  την πρόταση της Επιτροπής,  Εκτιμώντας:  ότι η οδηγία 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμισή τους (3), όπως τροποποιήθηκε τελευταία από την οδηγία 86/197/ΕΟΚ (4), προβλέπει την εισαγωγή της αρχής της υποχρεωτικής μνείας του κτηθέντος αλκοολικού τίτλου όλων των αλκοολούχων ποστών· ότι, αφετέρου, στο άρθρο 10α προβλέπει τον καθορισμό, με ειδικές διατάξεις, των λεπτομερειών κατά τις οποίες δηλώνεται ο κατ' όγκον αλκοολικός τίτλος στην επισήμανση των προϊόντων που υπάγονται στις κλάσεις 22.04 και 22.05 του κοινού δασμολογίου·  ότι ο κανονισμός (ΕΟΚ) αριθ. 355/79 (5), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (6), ορίζει ότι, μεταβατικώς, είναι προαιρετική η ένδειξη του αλκοολικού τίτλου, προβλέποντας ωστόσο ότι τα κράτη μέλη μπορούν να την καταστήσουν υποχρεωτική· ότι, σύμφωνα με τον προαναφερόμενα κανονισμό, το Συμβούλιο πρέπει να αποφασίσει, πριν από τις 31 Αυγούστου 1987, περί του οριστικού κοινού καθεστώτος σχετικά με την ένδειξη του κατ' όγκον αλκοολικού τίτλου οίνων και γλευκών σταφυλής που εφαρμόζεται μετά την ημερομηνία αυτή·  ότι η ενημέρωση για τον κατ' όγκον αλκοολικό τίτλο οίνων και γλευκών σταφυλής, και ιδίως τον κτηθέντα αλκοολικό τίτλο, φαίνεται αναγκαία για να περιγραφεί στην επισήμανση η φύση του προϊόντος και να διευκολυνθεί ότι θα δηλώνεται υποχρεωτικά για τα εν λόγω προϊόντα ο κτηθείς κατ' όγκον αλκοολικός τίτλος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 355/79 τροποποιείται ως εξής:  1. Στο άρθρο 3 παράγραφος 3 δεύτερο εδάφιο, στο άρθρο 13 παράγραφος 3 δεύτερο εδάφιο και στο άρθρο 30 παράγραφος 4 πρώτο εδάφιο, η ημερομηνία «31 Αυγούστου 1987» αντικαθίσταται με την ημερομηνία «30 Απριλίου 1988».  2. Στο άρθρο 2:  α) η παράγραφος 1 συμπληρώνεται με το ακόλουθο στοιχείο:  «στ) του κτηθέντος κατ' όγκο αλκοολικού τίτλου»·  β) στην παράγραφο 2, το στοιχείο στ) αντικαθίσταται από το ακόλουθο κείμενο:  «στ) ορισμένων αναλυτικών στοιχείων πλην του κτηθέντος κατ' όγκο αλκοολικού τίτλου, εφόσον η ένδειξη αυτή ρυθμίζεται από λεπτομέρειες εφαρμογής».  3. Στο άρθρο 3 παράγραφος 3, καταργούνται το δεύτερο και το τρίτο εδάφιο.  4. Στο άρθρο 12:  α) η παράγραφος 1 συμπληρώνεται με το ακόλουθο στοιχείο:  «στ) του κτηθέντος κατ' όγκο αλκοολικού τίτλου»·  β) στην παράγραφο 2, το στοιχείο ζ) αντικαθίσταται από το ακόλουθο κείμενο:  «ζ) ορισμένων αναλυτικών στοιχείων πλην του κτηθέντος κατ' όγκο αλκοολικού τίτλου, εφόσον η ένδειξη αυτή ρυθμίζεται από λεπτομέρειες εφαρμογής».  5. Στο άρθρο 13 παράγραφος 3, καταργούνται το δεύτερο και το τρίτο εδάφιο.  6. Στο άρθρο 27:  α) η παράγραφος 1 συμπληρώνεται με το ακόλουθο στοιχείο:  «ε) του κτηθέντος κατ' όγκο αλκοολικού τίτλου»·  β) στην παράγραφο 2, το στοιχείο δ) αντικαθίσταται από το ακόλουθο κείμενο:  «δ) ορισμένων αναλυτικών στοιχείων πλην του κτηθέντος κατ' όγκο αλκοολικού τίτλου, εφόσον η ένδειξη αυτή ρυθμίζεται από λεπτομέρειες εφαρμογής».  7. Στο άρθρο 28:  α) στην παράγραφο 1, το πρώτο εδάφιο συμπληρώνεται με το ακόλουθο στοιχείο:  «ε) του κτηθέντος κατ' όγκο αλκοολικού τίτλου»·  β) στην παράγραφο 2, το στοιχείο στ) αντικαθίσταται από το ακόλουθο κείμενο:  «στ) ορισμένων αναλυτικών στοιχείων πλην του κτηθέντος κατ' όγκο αλκοολικού τίτλου, εφόσον η ένδειξη αυτή ρυθμίζεται από λεπτομέρειες εφαρμογής».  8. Στο άρθρο 30, η παράγραφος 4 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1988, εκτός από το άρθρο 1 σημείο 1, το οποίο ισχύει από την ημέρα της έναρξης ισχύος του παρόντος κανονισμού.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Μαΐου 1986.  Για το Συμβούλιο  Ο Πρόεδρος  P. H. van ZEIL  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.  (3) ΕΕ αριθ. L 33 της 8. 2. 1979, σ. 1.  (4) Βλέπε σ. 38 της παρούσας Επίσημης Εφημερίδας.  (5) ΕΕ αριθ. L 54 της 5. 3. 1979, σ. 99.  (6) ΕΕ αριθ. L 367 της 31. 12. 1985, σ. 39.